একটানা ঝড় বৃষ্টিতে ভিজবে দক্ষিণবঙ্গ, কতদিন চলবে? জানাল আবহাওয়া দফতর

ওয়েবডেস্ক: তীব্র দাবদাহ (Severe heatstroke) থেকে মিলবে স্বস্তি। বৃষ্টিতে ভিজবে দক্ষিণবঙ্গ, এমনটাই জানিয়ে দিয়েছে আলিপুর আবহাওয়া দফতর। ২৮ এপ্রিল থেকে টানা বৃষ্টি চলবে দক্ষিণবঙ্গে। আজ থেকে টানা চারদিন বৃষ্টির সম্ভাবনা জেলায় জেলায়।

আজও বৃষ্টিতে ভিজবে দক্ষিণবঙ্গের একাধিক জেলা। শনিবার থেকে একাধিক জেলায় বৃষ্টি (Rain) শুরু হয়েছে। আজও একই পূর্বাভাস রয়েছে। বৃষ্টির বেশি সম্ভাবনা রয়েছে হুগলি, পশ্চিম মেদিনীপুর, বাঁকুড়া, পুরুলিয়া-সহ দুই বর্ধমানে। বৃষ্টির পাশাপাশি ৬০ কিলোমিটার বেগে ঝোড়ো হাওয়া (Gusty wind)

বইবে। ২৮ এপ্রিল বজ্রবিদ্যুৎ সহ বৃষ্টিপাতের পূর্বাভাস রয়েছে। সেইসঙ্গে ৪০ থেকে ৫০ কিলোমিটার বেগে দমকা হাওয়া বইতে পারে।

আরও পড়ুন: কিছুক্ষণের অপেক্ষা তারপরই বদল ঘটবে আবহাওয়ার

মঙ্গলবারও বৃষ্টির পূর্বাভাস রয়েছে। বৃহস্পতিবার পর্যন্ত রাজ্যের প্রায় সব জেলাতেই বৃষ্টি হতে পারে। দক্ষিণবঙ্গের দু-এক জায়গায় কালবৈশাখী-সহ শিলাবৃষ্টির সম্ভবনাও রয়েছে। শুক্রবার থেকে আবহাওয়ার উন্নতির সম্ভাবনা। টানা বৃষ্টির কারণে ভ্যাপসা গরমের হাত থেকে মিলবে মুক্তি। সোমবার কলকাতাতেও বিক্ষিপ্ত ঝড়-বৃষ্টি পূর্বাভাস রয়েছে।

কলকাতা ও তার পার্শ্ববর্তী অঞ্চলে আজ দিনের সর্বোচ্চ তাপমাত্রা ৩৪ ডিগ্রি সেলসিয়াসের কাছাকাছি থাকা সম্ভাবনা রয়েছে। পরবর্তী কয়েকদিনে সেটা কমে ৩০ ডিগ্রি সেলসিয়াসের কাছাকাছি থাকার পূর্বাভাস সর্বনিম্ন তাপমাত্রা ২৪ ডিগ্রি সেলসিয়াসের আশেপাশে ঘোরাঘুরি করবে।

অপরদিকে উত্তরবঙ্গে টানা বৃষ্টির সম্ভাবনা রয়েছে। সোমবার ভারী বৃষ্টির পুর্বাভাস রয়েছে দার্জিলিং, জলপাইগুড়ি এবং আলিপুরদুয়ার জেলায়। পাশাপাশি উত্তরবঙ্গের বাকি জেলাগুলিতেও বজ্রবিদ্যুৎ-সহ বৃষ্টির সম্ভাবনা। পাশাপাশি ৫০ থেকে ৬০ কিলোমিটার বেগে বইতে পারে ঝোড়ো হাওয়া।