কমবে তাপমাত্রা, বৃহস্পতি থেকে দক্ষিণবঙ্গে হাওয়া বদল

কলকাতা: মার্চ মাসেই সকাল থেকেই অস্বস্তিকর পরিবেশ দক্ষিণবঙ্গে (South Bengal Weather)। বেলা বাড়ার সঙ্গে সঙ্গে সেই তাপমাত্রা (Temperatures) আরও বাড়ছে। সেইসঙ্গে রয়েছে রোদের তেজ। বেড়েই চলেছে তাপমাত্রা। তবে দক্ষিণবঙ্গের বেশ কয়েকটি জেলায় তাপমাত্রা ৪০ ডিগ্রি সেলসিয়াস ছাড়িয়ে গেছে।

আগামী ২৪ ঘণ্টায় তাপমাত্রা সেভাবে হেরফের হওয়ার কোনও সম্ভাবনা নেই। রাতের তাপমাত্রা সামান্য বাড়লেও দিনের পরিস্থিতি একই রকম থাকবে।

তাপপ্রবাহের মত পরিস্থিতি দক্ষিণবঙ্গের একাধিক জেলায়। দক্ষিণবঙ্গের ৪ জেলায় তাপপ্রবাহের সতর্কতা জারি রয়েছে সোমে। তাপমাত্রার সামান্য পরিবর্তন হবে মঙ্গলবার থেকে। বৃহস্পতি থেকে হাওয়ার পরিবর্তন হবে। শুক্রবারের মধ্যে দুই থেকে তিন ডিগ্রি তাপমাত্রা কমার পূর্বাভাস (Temperatures Drop) দক্ষিণবঙ্গে।

আরও পড়ুন: ইদ-রামনবমীতে নিরাপত্তার চাদরে মোড়া শহর, কঠোর ব্যবস্থার হুঁশিয়ারি পুলিশের

আবহাওয়া দফতর সূত্রে খবর, কলকাতা (Kolkata), হাওড়া (Howrah), হুগলি (Hoogli), নদিয়া, মুর্শিদাবাদ, উত্তর ২৪ পরগনা এবং পূর্ব বর্ধমান, কলকাতা, দক্ষিণ ২৪ পরগনা, পশ্চিম মেদিনীপুর, ঝাড়গ্রাম, বাঁকুড়া, পুরুলিয়া, বীরভূম এবং পশ্চিম বর্ধমানে অসহ্যকর গরম থাকবে দিনের বেলায়। আপাতত দক্ষিণবঙ্গে সেভাবে কোনও বৃষ্টির সম্ভাবনা নেই। শুষ্ক আবহাওয়া থাকবে।

বৃষ্টির পূর্বাভাস নেই কলকাতা হাওড়া, হুগলি, উত্তর ২৪ পরগনা, পশ্চিম মেদিনীপুর, ঝাড়গ্রাম, পুরুলিয়া, বাঁকুড়া, পূর্ব বর্ধমান, পশ্চিম বর্ধমান, পূর্ব মেদিনীপুর এবং দক্ষিণ ২৪ পরগনা, বীরভূম, মুর্শিদাবাদ, নদিয়া জেলায়।

কলকাতার তাপমাত্রা ৩৬ থেকে ৩৮ ডিগ্রি সেলসিয়াসের আশেপাশে থাকবে। পশ্চিমের জেলাগুলিতে ৩৮ থেকে ৪০ ডিগ্রি সেলসিয়াসের আশেপাশে থাকবে।

আজ বৃষ্টির সম্ভাবনা নেই উত্তরবঙ্গে দার্জিলিং এবং কালিম্পঙে সামান্য বৃষ্টির পূর্বাভাস। বাকি সব জেলায় আবহাওয়া শুষ্ক থাকবে।